ད་ལྟའི་དངོས་ཡོད་ཀྱི་གནས་སྟངས་ནས་བཤད་ན་རྒྱ་མི་རིགས་ནང་དེ་སྔ་རང་གི་མི་རིགས་དང༌།ཆབ་སྲིད་ཀྱི་ལྟ་གྲུབ་ནོར་འཁྲུལ་ཅན་ཞིག་བཟུང་ནས་ཆོས་ཀྱི་གནས་ལུགས་ཇི་བཞིན་མ་རྟོགས་པའི་གནས་ཚུལ་འོག་ཆོས་ནི་མི་མང་ལ་བཤུ་གཞོག་གཏོང་མཁན་གྱི་ལྟ་ཚུལ་ངོས་འཛིན་བྱེད་མཁན་རྒྱ་མི་རིགས་ཀྱི་སྤྱི་ཚོགས་ཆེན་པོ་དེའི་ནང་ནས་དེང་སྐབས་བོད་ཀྱི་ཆོས་ལ་དོ་སྣང་གསར་པ་ཞིག་སླེབས་ཡོད།ལྷག་པར་ཤེས་ཡོན་ཅན་ཚོའི་ནང་ནས་སངས་རྒྱས་ཀྱི་ཆོས་ཀྱི་ལྟ་གྲུབ་འདི་ཧ་ཅང་གཏིང་ཟབ་པོ་དང༌།བསམ་བློ་གཏོང་རྒྱུ་ཡོད་པ་བཅས་ཀྱི་མཐོང་ཚུལ་གསར་པ་ཞིག་ཡོང་བཞིན་ཡོད།དེར་བརྟེན་ང་ཚོ་བོད་མི་བཙན་བྱོལ་བས་བོད་སྤྱིའི་དོན་དུ་འཐབ་རྩོད་བྱེད་པའི་ལས་འགན་འདི་ཆུང་ཆུང་ཞིག་གཏན་ནས་མིན་པ་ཧ་ཅང་གསལ་པོ་ཡིན།